Antecedents and consequences of mobile electronic commerce use, marketing activities and performance in the Creek business-to-business context
Authors: Ντάρλας Γεράσιμος 
Published: December 2023

Το εμπόριο και το μάρκετινγκ μέσω κινητών συσκευών (Μ- commerce / mobile marketing), γίνεται όλο και πιο δημοφιλές και σημαντικό. Η ακαδημαϊκή έρευνα σχετικά με το Mobile marketing επεκτείνεται με γοργούς ρυθμούς, ενώ υπάρχουν ιδιαίτερα αισιόδοξες εκτιμήσεις σχετικά με τη μελλοντική επιτυχία του mobile marketing και των σχετικών πρωτοβουλιών. Παρόλα αυτά, υπάρχει ένα κενό στην υπάρχουσα βιβλιογραφία όσον αφορά τα στοιχεία που συμβάλλουν στην επιτυχημένη χρήση του Μ- Commence marketing. Λίγες έρευνες είναι διαθέσιμες σχετικά με τον εντοπισμό των βασικών παραμέτρωντου επιτυχημένου Μ- Commence marketing, ιδιαίτερα στην περίπτωση των εταιρικών πελατών των επιχειρήσεων (Business-to-Business marketing). Ο τομέας αυτός έχει αναπτυχθεί γοργά τα τελευταία χρόνια και οι ακαδημαϊκοί κάνουν προσπάθειες διερεύνησής του. Η παρούσα Διδακτορική μελέτη προσπαθεί να συμβάλλει στην αύξηση της γνώσης μέσω της εξέτασης των παραγόντων που μπορεί να συμβάλλουν στην επιτυχημένη εφαρμογή του Μ- Commence marketing στην περίπτωση των εταιρικών πελατών. Αρχικά, παρουσιάζεται το θεωρητικό υπόβαθρο, με μια σύντομη αναφορά σε βασικές έννοιες. Πρώτα, παρουσιάζεται η έννοια του ιντερνέτ. Πρόκειται για ένα παγκόσμιο δίκτυο συνδεδεμένων μεταξύ τους δικτύων υπολογιστών που εξυπηρετούν εκατομμύρια χρηστών κάθε μέρα μέσω της χρήσης πρωτοκόλλων γνωστών ως "TCP /IP". Τα μηνύματα (πακέτα) ανταλλάσσονται με τη χρήση διαφόρων πρωτοκόλλων(σταθερών κανόνων επικοινωνίας) τα οποία εφαρμόζονται τόσο σε επίπεδο συσκευών όσο και σε επίπεδο λογισμικού, μέσω ηλεκτρονικών υπολογιστών σε όλο τον κόσμο και αποτελούν τμήμα ενός κοινού δικτύου επικοινωνίας. Στην συνέχεια, αναπτύχθηκε το ηλεκτρονικό εμπόριο (e-commerce). Στη σημερινή εποχή το ηλεκτρονικό εμπόριο περιλαμβάνει πλήθος δραστηριοτήτων, από την αγορά ηλεκτρονικών προϊόντων για άμεση κατανάλωση στο διαδίκτυο, μέχρι την παραγγελία παραδοσιακών προϊόντων και υπηρεσιών. Επίσης, μεγάλες επιχειρήσεις κα χρηματοοικονομικοί οργανισμοί χρησιμοποιούν το διαδίκτυο προκειμένου να μοιραστούν δεδομένα τα οποία βοηθούν εθνικές και πολυεθνικές επιχειρήσεις σε ερευνητικό επίπεδο. Η αξιοπιστία και η ασφάλεια αυτών των δεδομένων αποτελούν βασικά ζητήματα στο ηλεκτρονικό εμπόριο. Το ηλεκτρονικό εμπόριο διακρίνεται σε εμπόριο μεταξύ επιχειρήσεων (B2B) και εμπόριο μεταξύ επιχειρήσεων και τελικών καταναλωτών (B2C). Το εμπόριο μέσω κινητών συσκευών αποτελεί την εξέλιξη του ηλεκτρονικού εμπορίου,ύστερα από την εκτεταμένη χρήση των κινητών συσκευών. Είναι πλέον δεδομένο ότι οι κινητές συσκευές αποτελούν ένα σημαντικό στοιχείο της νέας, ψηφιακής οικονομίας, δεδομένης της επανάστασης των ασύρματων δικτύων και την μεγάλη αύξηση του του M-commerce. Οι συναλλαγές πλέον δεν γίνονται σε συγκεκριμένες τοποθεσίες, αλλά διενεργούνται οπουδήποτε, οποτεδήποτε από οποιονδήποτε. Τα βασικά στοιχεία του M-Commerce είναι οι υπηρεσίες M-Banking, M-Entertainment,M-Shopping, M-Marketing και M-Informational. Σε αυτό το πλαίσιο, οι εφαρμογές για κινητές συσκευές είναι το αποτέλεσμα μιας σειράς ενεργειών, της υιοθέτησης μιας σειράς βέλτιστων πρακτικών συνεργασίας, της ανάπτυξης χρονοδιαγραμμάτων και της διαχείρισης κινδύνων, μεταξύ άλλων. Το εννοιολογικό μοντέλο που χρησιμοποιείται ως βάση στην παρούσα Διδακτορική μελέτη, και πιο συγκεκριμένα οι στόχοι της έρευνας είναι:- Η διερεύνηση του βαθμού υιοθέτησης του νέου τρόπου εμπορίου από τις ελληνικές επιχειρήσεις. - Η διερεύνηση των παραγόντων που μπορούν να οδηγήσουν μια επιχείρηση που ασχολείται με αυτόν τον τρόπο εμπορίου σε επιτυχία. Η επιτυχία αναφέρεται στα αποτελέσματα που σχετίζονται με την καινοτομία, την κερδοφορία, τη διατήρηση, την ανταγωνιστικότητα και την επέκταση της αγοράς. - Η διερεύνηση του τρόπου που η αλληλεπίδραση, η αξιοπιστία και η πολιτική τιμολόγησης αλληλοεπιδρούν σαν ενδιάμεσοι παράμετροι μεταξύ των αποτελεσμάτων και των παραγόντων επιτυχίας του M-Commerce. - Ο έλεγχος του τρόπου που οι παραπάνω παράγοντες επηρεάζονται και πώς μεταβάλλονται οι μεταξύ τους σχέσεις όταν κάποιοι παράγοντες του περιβάλλοντος, όπως το επιχειρηματικό περιβάλλον ή η ιδιωτικότητα,αλλάζουν. - Η διερεύνηση του τρόπου που ένταση του συγκεκριμένου τρόπου επιχειρηματικότητας επηρεάζει το περιβάλλον και την ίδια την επιχείρηση.Για την ανάπτυξη του εννοιολογικού πλαισίου χρησιμοποιήθηκαν οι ακόλουθες κατηγορίες μεταβλητών: Ανεξάρτητες μεταβλητές, ενδιάμεσες μεταβλητές, μεταβλητές που μετριάζουν την επίδραση μεταξύ εξαρτημένης και ανεξάρτητης μεταβλητές και εξαρτημένες μεταβλητές. Το μοντέλο βασίστηκε στο μοντέλο U TAUT,το οποίο χρησιμοποιείται ευρέως και θεωρείται αξιόπιστο, όσον αφορά στην έρευνα σχετικά με την παγκόσμια επικοινωνία με τη χρήση των νέων τεχνολογιών. Οι ανεξάρτητες μεταβλητές περιλαμβάνουν την Αντιλαμβανόμενη Χρησιμότητα (PU),την Αντιλαμβανόμενη Ευκολία Χρήσης (PEOU) και την Δέσμευση από το Περιεχόμενο (Content Engagement). Οι ενδιάμεσες μεταβλητές είναι η διάδρασης και οι δραστηριότητες M-Commerce, οι οποίες διακρίνονται σε αυτές που εστιάζουν στην έρευνα της αγοράς (Market-Scanning-Oriented Activities), αυτές που εστιάζουν στην καινοτομία (innovation-Oriented), αυτές που εστιάζουν στην τμηματοποίηση (Segmentation-Oriented) και αυτές που εστιάζουν στην επικοινωνία (Communication Oriented). Επίσης, ως ενδιάμεσες μεταβλητές χρησιμοποιούνται η εμπιστοσύνη και η αξιοπιστία. Όσον αφορά τις μεταβλητές που μετριάζουν την επίδραση μεταξύ εξαρτημένης και ανεξάρτητης μεταβλητής, αυτές περιλαμβάνουν την ιδιωτικότητα και τη δυναμική του περιβάλλοντος (Environmental Dynamism). Τέλος, οι εξαρτημένες μεταβλητές είναι η καινοτομία, η κερδοφορία, οι σχέσεις με τους πελάτες, η ανταγωνιστικότητα και η επέκταση της αγοράς. Το μοντέλο ελέγχει ένα πλήθος υποθέσεων, οι οποίες αναφέρονται στη συνέχεια.Πρώτα διερευνάται η επίδραση της Αντιλαμβανόμενης Χρησιμότητας στις ενέργειες που αφορούν την έρευνα αγοράς. Σύμφωνα με την υπάρχουσα έρευνα, η ύπαρξη ενός διαδραστικοί περιβάλλοντος που επιτρέπει στον πελάτη να ψάξει για τα χαρακτηριστικά του προϊόντος οδηγεί σε καλύτερη γνώση και σχετικά με τη χρησιμότητα του προϊόντος. Οι καταναλωτές, επίσης, έχουν την ευκαιρία να βελτιώσουν την αντιλαμβανόμενη χρησιμότητα μέσω της παροχής περισσότερων πληροφοριών από την κινητή συσκευή. Συνεπώς, όσον αφορά το M-Commerce, η μεγαλύτερη δυνατότητα εύρεσης πληροφοριών οδηγεί σε μεγαλύτερα επίπεδα αντιλαμβανόμενης χρησιμότητας και υποθέτουμε ότι: Η1: Η αντιλαμβανόμενη χρησιμότητα θα έχει επίδραση στις ενέργειες που αφορούντην έρευνα αγοράς. Στη συνέχεια, εξετάστηκε η επίδραση της Αντιλαμβανόμενης Χρησιμότητας στις ενέργειες που αφορούν την τμηματοποίηση της αγοράς. Οι εταιρικοί πελάτες πουχρησιμοποιούν το m-commerce επιθυμούν την απόκτηση ακριβούς πληροφόρησης,ταχύτητας, προσβασιμότητας και διαθεσιμότητας. Επομένως, όταν η τμηματοποίησητης αγοράς διενεργείται σωστά, οι πιθανοί εταιρικοί πελάτες έχουν ευκολότερη πρόσβαση σε είδη για τα οποία είναι πιθανό να ενδιαφέρονται περισσότερο. Οι επιχειρήσεις μπορούν να βελτιώσουν τα επίπεδα Αντιλαμβανόμενης Χρησιμότητας μετο να παρέχουν τα σωστά είδη στους κατάλληλους εταιρικούς πελάτες, μέσω της διενέργειας επιτυχημένης τμηματοποίηση στην αγορά του m-commerce με τη χρήση εξελιγμένων ΙΤ εργαλείων. Σύμφωνα με τα παραπάνω: Η2: Η Αντιλαμβανόμενη Χρησιμότητα του εμπορίου μέσω των Smartphones θα έχει επίδραση στις ενέργειες τμηματοποίησης στο περιβάλλον το m-commerce.Οι ερευνητές, επίσης, έχουν συνδέσει την Αντιλαμβανόμενη Χρησιμότητας με τις προσπάθειες καινοτομίας. Πλεονεκτήματα όπως η ανεξαρτησία όσον αφορά το χρόνοκαι την τοποθεσία, καθώς και η χρήση εξελιγμένων μεθόδων πληρωμών, έχουν ενσωματωθεί σε δραστηριότητες που εστιάζουν στην καινοτομία και συνδέονται αμεσα με την τεχνολογία και νέες μορφές επικοινωνίας μεταξύ των επιχειρήσεων και των πελατών τους. Επομένως, η ακόλουθη υπόθεση αναπτύχθηκε: Η3: Η Αντιλαμβανόμενη Χρησιμότητα του εμπορίου μέσω των Smartphones θα έχει επίδραση στις ενέργειες καινοτομίας στο περιβάλλον το m-commerce. Οι ενέργειες σχετικά με την ευκολία χρήσης και την έρευνα αγοράς, επίσης, συνδέονται. Σύμφωνα με την υπάρχουσα βιβλιογραφία, ένας σημαντικός αριθμό ςαγοραστών στο διαδίκτυο δεν ολοκληρώνει τις αγορές του. Αυτό οφείλεται κυρίως στον απρόσωπο χαρακτήρα του κόσμου του διαδικτύου, ο οποίος είναι ανεπαρκής να ανταποκριθεί στη ζήτηση που αφορά την ανταλλαγή πληροφοριών. Οι πελάτες προχωρούν στην αγορά όταν η πληροφόρηση είναι επαρκής, κάτι που επιτυγχάνεται μέσω της επαρκούς έρευνας. Η απλότητα στη χρήση αποτελεί ένα σημαντικό στοιχείοπου βοηθά τους πελάτες να αποκτήσουν την απαιτούμενη πληροφόρηση με τη μικρότερη δυνατή προσπάθεια. Επίσης, η απλότητα στη χρήση βελτιώνει την αποτελεσματικότητα της πληροφόρησης σχετικά με το προϊόν και της αγοράς, ενώ, η ευκολία πληροφόρησης, που αυξάνεται από τις πρακτικές έρευνας αγοράς των επιχειρήσεων, επιτρέπει την απόκτηση πληθώρας πληροφοριών και οδηγεί σε επιτυχημένη λήψη αποφάσεων. Σύμφωνα με τα παραπάνω, η ακόλουθη υπόθεση μπορεί να αναπτυχθεί: Η4: Η Αντιλαμβανόμενη Ευκολία Χρήσης του εμπορίου μέσω των Smartphones θαέχει επίδραση στις ενέργειες έρευνας αγοράς στο περιβάλλον το m-commerce. Η Ευκολία Χρήσης έχει σημαντικό αντίκτυπο στις ενέργειες που αφορούν την τμηματοποίηση της αγοράς και οι επιχειρήσεις που καταφέρνουν να εστιάσουν στην ευκολία χρήσης και να παρέχουν αποτελεσματική τμηματοποίηση, μπορούν να βοηθήσουν τους εταιρικούς τους πελάτες να εντοπίσουν καλύτερα αυτό που θέλουν.Επομένως, η ακόλουθη υπόθεση αναπτύχθηκε: Η5: Η Αντιλαμβανόμενη Ευκολία Χρήσης του εμπορίου μέσω των Smartphones θαέχει επίδραση στις ενέργειες τμηματοποίηση της αγοράς στο περιβάλλον το m-commerce. Η Αντιλαμβανόμενη Ευκολία Χρήσης έχει επίδραση στις ενέργειες που προσανατολίζονται στην καινοτομία. Πιο συγκεκριμένα, όταν αυτές οι δραστηριότητες είναι εύκολο να τις μάθει κανείς, είναι ελεγχόμενες, ξεκάθαρες και κατανοητές, τότε,είναι ευπρόσδεκτες από τους ενδιαφερόμενους. Το παγκόσμιο Σύστημα ΕντοπισμούΘέσης (GDS) παρέχει στους χρήστες δυνατότητες εντοπισμού, πλοήγησης και έγκαιρης εξυπηρέτησης. Οι αρμόδιοι των ερευνών έχουν στη διάθεσή τους προηγμένα εργαλεία έρευνας τα οποία μπορούν να βοηθήσουν στη διενέργεια της έρευνας. Η χρήση των Μεγάλων Δεδομένων (Big data), και οι τεχνικές ανάλυσής τους (Data Analytics) συμβάλλουν στην ανάλυση της καταναλωτικής συμπεριφοράς. Το «ταξίδιτου καταναλωτή» στο διαδίκτυο παρακολουθείται και με τη χρήση των Data Analytics συγκεντρώνονται πληροφορίες για την ανάπτυξη ενός προσωποποιημένου προφίλ. Σύμφωνα με αυτά, κάνουμε την ακόλουθη υπόθεση: Η6: Η Αντιλαμβανόμενη Ευκολία Χρήσης του εμπορίου μέσω των Smartphones θα έχει επίδραση στις ενέργειες καινοτομίας στο περιβάλλον το m-commerce. Στη συνέχεια, η επίδραση της Δέσμευσης περιεχομένου στις δραστηριότητες έρευνας αγοράς διερευνήθηκε. Οι εταιρικοί πελάτες είναι ικανοί να γνωρίζουν, λεπτομερώς,την αγοραστική συμπεριφορά της αγοράς – στόχου και μέσω πρακτικών δέσμευσης περιεχομένου οι επιχειρήσεις προσφέρουν πληροφορίες στους εταιρικούς τους πελάτες. Παρέχουν ιδέες, τους κρατούν ενήμερους σχετικά με νέα προϊόντα και υπηρεσίες και νέες τάσεις στην αγορά. Η Δέσμευση Περιεχομένου βελτιώνει τις διαδικασίες έρευνας αγοράς και οι επιχειρήσεις χρησιμοποιούν τις πλατφόρμες τους για την ανανέωση του περιεχομένου, με τρόπο συχνό και έγκυρο, ώστε να παρέχουν αξιόπιστη πληροφόρηση και να καταναλώνουν λιγότερο χρόνο σε ενέργειες ρουτίνας.Γι’ αυτό, η ακόλουθη υπόθεση αναπτύχθηκε: Η7: Η Δέσμευση Περιεχομένου μέσω της πλατφόρμας M-Commerce θα έχει επίδρασηστις ενέργειες έρευνας της αγοράς μέσω των Smartphones. Επιπλέον, στην παρούσα έρευνα υποθέτουμε ότι η χρήση των πλατφόρμων στις κινητές συσκευές διευκολύνει τις επιχειρήσεις να αναπτύξουν πρακτικές δέσμευσης των πελατών τους μέσω του περιεχομένου, κάτι που στη συνέχεια διευκολύνει την τμηματοποίηση της αγοράς. Πιο συγκεκριμένα, το m-commerce βοηθά στην προσέλκυση νέων πελατών αλλά και στην εστίαση σε συγκεκριμένες ομάδες πελατών.Σύμφωνα με τα παραπάνω: Η8: Η Δέσμευση Περιεχομένου μέσω της πλατφόρμας M-Commerce θα έχει επίδρασηστις ενέργειες τμηματοποίηση της αγοράς μέσω των Smartphones. Επιπροσθέτως, η δέσμευση μέσω του περιεχομένου σχετίζεται σημαντικά με τις ενέργειες καινοτομίας. Πράγματι, οι επιχειρήσεις που λειτουργούν σε ψηφιακά περιβάλλοντα τείνουν να χρησιμοποιούν δραστηριότητες content marketing όλο καιπιο συχνά. Τα info graphics, τα σεμινάρια στο διαδίκτυο, τα βίντεο, τα tweet και οι διαδικτυακές εκδηλώσεις αποτελούν καινοτόμες δραστηριότητες οι οποίες χρησιμοποιούνται για να δεσμεύσουν τους πελάτες. Έτσι, κάνουμε την ακόλουθη υπόθεση: Η9: Η Δέσμευση Περιεχομένου μέσω της πλατφόρμας M-Commerce θα έχει επίδρασηστις ενέργειες καινοτομίας. Στη συνέχεια, η επίδραση των ενεργειών μάρκετινγκ στις εξαρτημένες μεταβλητές του υποδείγματος διερευνήθηκε. Αρχικά, η έρευνα αγοράς θεωρείται από τους ερευνητές ως βασικό συστατικό στοιχείο στη βελτίωση του ανταγωνιστικού πλεονεκτήματος και την κερδοφορία. Η ψηφιοποιήσει προσφέρει την ευκαιρία να ερευνηθεί η αγορά με τρόπο εκλεπτυσμένο, σύμφωνα με τα κριτήρια που ορίζουν κάθε φορά οι επιχειρήσεις.επίσης, οι ενέργειες μάρκετινγκ αναφέρονται και σε αυτές που αφορούν την τμηματοποίηση. Τέτοιες δραστηριότητες διευκολύνουν τις επιχειρήσεις να προσφέρουν τα σωστά προϊόντα στους κατάλληλους πελάτες και με αυτό τον τρόπο ικανοποιούνται οι ανάγκες τους, οπότε αυξάνεται και η κερδοφορία των επιχειρήσεων. εξάλλου, η επιχειρηματική καινοτομία, η καινοτομία προϊόντος, η καινοτομία διαδικασιών και η καινοτομία απόδοσης, όλες έχουν θετική επίδραση στην κερδοφορία. Συνεπώς, κάνουμε την ακόλουθη υπόθεση: Η10: Οι ενέργειες μάρκετινγκ που αφορούν το εμπόριο μέσω Smartphone θα έχουν επίδραση στην κερδοφορία στο περιβάλλον του m-commerce. Οι ενέργειες μάρκετινγκ έχουν επίσης αντίκτυπο στις σχέσεις με τους καταναλωτές. Τα συστήματα διαχείρισης των πελατών (CRM) αντιπροσωπεύουν εργαλεία που βοηθούν τις επιχειρήσεις να αναπτύξουν ενέργειες μάρκετινγκ. Μέσω των συστημάτων αυτών, οι εταιρίες ορίζουν τα τμήματα της αγοράς, αναλύουν τα χαρακτηριστικά τους και απευθύνονται σε αυτά με προσωποποιημένο και στοχευμένο τρόπο, κάνοντας τους καταναλωτές και συνδέονται συναισθηματικά με τα προϊόντα ή τις υπηρεσίες. Οι καινοτόμες πρακτικές, όπως η χρήση ψηφιακών εργαλείων, όπως τα email, chat και οιέρευνες στο διαδίκτυο βοηθούν τις σύγχρονες επιχειρήσεις να επικοινωνούν με τους πελάτες, να προσφέρουν προσωποποιημένες υπηρεσίες και να μπορούν να δημιουργήσουν μακροχρόνιες σχέσεις. Επομένως, η ακόλουθη υπόθεση αναπτύχθηκε: Η11: Οι ενέργειες μάρκετινγκ που αφορούν το εμπόριο μέσω Smartphone θα έχουν επίδραση στις σχέσεις με τους πελάτες στο περιβάλλον του m-commerce. Επιπλέον, όταν οι υπεύθυνοι μάρκετινγκ χρησιμοποιούν τις κινητές συσκευές για να εντοπίσουν νέες ιδέες (δηλαδή επιλέγουν νέες ιδέες σχετικά με νέα προϊόντα /υπηρεσίες, ερευνούν τις προσφορές των ανταγωνιστών, εντοπίζουν τον τρόπο που οι προσφορές εμφανίζονται στην ιστοσελίδα, ρωτούν τους πελάτες τη γνώμη τους για ταπροϊόντα), τότε, καταλήγουν στην αύξηση των κερδών και οι επιχειρήσεις επιθυμούν να βελτιώσουν την ανταγωνιστικότητα στην αγορά όπου δραστηριοποιούνται. Σύμφωνα με τα παραπάνω, κάνουμε την ακόλουθη υπόθεση:Η12: Οι ενέργειες μάρκετινγκ στο περιβάλλον του m-commerce θα έχουν επίδραση στην ανταγωνιστικότητα. Σύμφωνα με τη υπάρχουσα βιβλιογραφία, οι υπεύθυνοι των επιχειρήσεων χρησιμοποιούν πρακτικές έρευνας αγοράς ώστε να βρουν τρόπους να καινοτομήσουν. Διενεργούν έρευνες πεδίου και αξιολογούν τα υπάρχοντα προϊόντα και τις υπηρεσίες,ενώ αναγνωρίζουν ανάγκες για νέα προϊόντα. Επίσης, η καινοτομία προϊόντος μπορεί να πραγματοποιηθεί μέσω της παρατήρησης των ανταγωνιστών και μέσω της εξεύρεσης ιδεών στο διαδίκτυο. Οι πλατφόρμες m-commerce αποτελούν πολύ σημαντικά εργαλεία για την καινοτομία, αφού, μπορούν να διευκολύνουν την τμηματοποίηση της αγοράς και να εστιάσουν σε συγκεκριμένες ομάδες και να τους παρέχουν καινοτόμες λύσεις. Επίσης, μπορούν να χρησιμοποιούν διάφορα προηγμένα εργαλεία, όπως το Adobe Analytics, τα IBM Digital Analytics, τα Google analytics και να κάνουν τη διάδρασης ακόμη πιο αποτελεσματική. Σύμφωνα με τα παραπάνω,αναπτύχθηκε η ακόλουθη υπόθεση: Η13: Οι ενέργειες μάρκετινγκ στο περιβάλλον του m-commerce θα έχουν επίδραση στην καινοτομία. Οι ενέργειες μάρκετινγκ στοχεύουν στην ανακάλυψη των αναγκών και των προσδοκιών των πελατών ώστε να βρουν νέες ιδέες για προϊόντα και υπηρεσίες και να επεκτείνουν την αγορά. Τα Μέσα Κοινωνικής Δικτύωσης, το διαδίκτυο, το ηλεκτρονικό ταχυδρομείο και άλλα εργαλεία διαθέσιμα στις κινητές συσκευές,αποτελούν καινοτόμους τρόπους ανάπτυξης μια μοναδικής σχέσης με τους πελάτες τόσο στην αγορά B2C, όσο και στην αγορά B2B, μέσω της διενέργειας ερωτήσεων ώστε να εκφράσουν τις απόψεις τους για τη χρήση προϊόντων και υπηρεσιών, αλλά και σχόλια και προτάσεις. Αυτή η διαδικασία βοηθά τις επιχειρήσεις να προσφέρουν προϊόντα σε νέες αγορές. Επίσης, μέσω της πλατφόρμας, οι επιχειρήσεις μπορούν να στείλουν μαζικά μηνύματα σε στοχευμένα τμήματα της αγοράς ή να αναπτύξουν στρατηγικές μαζικής επικοινωνίας, που να υποστηρίζονται από βίντεο ή ηχητικό περιεχόμενο. Σύμφωνα με τα παραπάνω, αναπτύχθηκε η ακόλουθη υπόθεση: Η14: Οι ενέργειες μάρκετινγκ στο περιβάλλον του m-commerce θα έχουν επίδραση στην ανάπτυξη της αγοράς. Στη συνέχεια, ο ρόλος της εμπιστοσύνης διερευνάται. Στην παρούσα έρευνα υποθέτουμε ότι η εμπιστοσύνη αυξάνει την επίδραση της αντιλαμβανόμενης χρησιμότητας σχετικά με τη χρήση κινητών συσκευών για την ανάπτυξη ενεργειών μάρκετινγκ στο περιβάλλον αυτό, και πιο συγκεκριμένα ενεργειών που αφορούν την ρευνα αγοράς, την τμηματοποίηση και την εφαρμογή καινοτόμων πρακτικών.Επομένως, υποθέτουμε ότι: Η15α: Η εμπιστοσύνη δρα ως ενδιάμεση μεταβλητή στη σχέση μεταξύ Αντιλαμβανόμενης Χρησιμότητας και ενεργειών έρευνας αγοράς. Η15β: Η εμπιστοσύνη δρα ως ενδιάμεση μεταβλητή στη σχέση μεταξύ Αντιλαμβανόμενης Χρησιμότητας και ενεργειών τμηματοποίησης αγοράς. Η15γ: Η εμπιστοσύνη δρα ως ενδιάμεση μεταβλητή στη σχέση μεταξύ Αντιλαμβανόμενης Χρησιμότητας και ενεργειών καινοτομίας αγοράς. Παρόλα αυτά, η εμπιστοσύνη είναι ένας παράγοντας που μπορεί να επηρεάσει τον τρόπο που η Αντιλαμβανόμενη Ευκολία Χρήσης επιδρά στις ενέργειες μάρκετινγκ. Στην έρευνά μας, υποθέτουμε ότι η αντιλαμβανόμενη ευκολία χρήσης ενισχύεται από την εμπιστοσύνη και βοηθά τις επιχειρήσεις να αναπτύξουν ακόμη περισσότερο επιτυχημένες πρακτικές μάρκετινγκ. Η αντιλαμβανόμενη ευκολία χρήσης βοηθά τους μάνατζερ να κατανοήσουν καλύτερα τον τρόπο που λειτουργούν οι πλατφόρμες και αποκτήσουν δεξιότητες στη χρήση των συστημάτων. Μέσω της εμπιστοσύνης,μπορούν να βελτιώσουν την αλληλεπίδραση με τους πελάτες, κάνοντάς τους πρόθυμους να προσφέρουν τα προσωπικά τους δεδομένα, να προβούν σε αγορές και να παρέχουν χρήσιμη πληροφόρηση. Συνεπώς, οι εταιρίες που δραστηριοποιούνται στο εμπόριο μέσω κινητών συσκευών, καταφέρνουν να τμηματοποιήσουν καλύτερα την αγορά, να διερευνήσουν για νέα προϊόντα και υπηρεσίες και να είναι ενήμερες για τις κινήσεις των ανταγωνιστών. Τέλος, μπορούν να αναπτύξουν προωθητικές ενέργειες. Σύμφωνα με τα παραπάνω, κάνουμε την ακόλουθη υπόθεση: Η16: Η εμπιστοσύνη δρα ως ενδιάμεση μεταβλητή στη σχέση μεταξύ Αντιλαμβανόμενης Χρησιμότητας και ενεργειών έρευνας, τμηματοποίησης και καινοτομίας αγοράς. Επιπλέον, την έρευνά μας υποθέτουμε ότι η δέσμευση μέσω περιεχομένου βελτιώνεται από την εμπιστοσύνη και βοηθά τις εταιρίες να αναπτύξουν τις δραστηριότητες m-marketing. Οι δραστηριότητες αυτές απαιτούν από τους πελάτες να παρέχουν χρήσιμα δεδομένα, ώστε οι εταιρίες να προσφέρουν τα κατάλληλα προϊόντα στους κατάλληλους πελάτες. Μέσω της δέσμευσης μέσω περιεχομένου, οι υπεύθυνοι μάρκετινγκ μπορούν να χρησιμοποιούν ψηφιακά εργαλεία όπως βίντεο, κείμενα, εικόνες και να βελτιώνουν ακόμη περισσότερο την αφοσίωση των πελατών. Μπορούν, επίσης, να ερευνούν καινα τμηματοποιούν την αγορά και να αλληλοεπιδρούν με τους πελάτες. Η εμπιστοσύνη βελτιώνει αυτή τη διαδικασία διότι οι πελάτες δεν το βρίσκουν παρακινδυνευμένο να παρέχουν πληροφορίες και έτσι οι επιχειρήσεις διαχειρίζονται χρήσιμη πληροφόρηση. Σύμφωνα με τα παραπάνω, κάνουμε την ακόλουθη υπόθεση: Η17: Η εμπιστοσύνη δρα ως ενδιάμεση μεταβλητή στη σχέση μεταξύ της Δέσμευσης μέσω Περιεχομένου και ενεργειών έρευνας, τμηματοποίησης και καινοτομίας αγοράς. Στη συνέχεια, διερευνάται ο ρόλος της ιδιωτικότητας ανάμεσα στις ενέργειες μάρκετινγκ και την κερδοφορία. Η ιδιωτικότητας, όπως η εμπιστοσύνη, είναι ένα ζήτημα που σχετίζεται σημαντικά με τις ενέργειες μάρκετινγκ και εμπορίου μέσω κινητών συσκευών. Στην παρούσα έρευνα, υποθέτουμε ότι η ιδιωτικότητα μετριάζει την επίδραση των ενεργειών μάρκετινγκ στην κερδοφορία, όταν οι πελάτες αισθάνονται ότι η ιδιωτικότητά τους παραβιάζεται. Μόνο όταν οι πελάτες αισθάνονται ότι η ιδιωτικότητά τους προστατεύεται, είναι πρόθυμοι να προβούν σε συναλλαγές και να παρέχουν πληροφορίες που βοηθούν τις επιχειρήσεις που διενεργούν εμπόριο μέσω διαδικτύου να ερευνήσουν και να τμηματοποιήσουν καλύτερα την αγορά. Μπορούν να διερευνήσουν τις δραστηριότητες των ανταγωνιστών, να ψάξουν για νέες ιδέες, να δημιουργήσουν προϊόντα περισσότερο προσανατολισμένα στον πελάτη και τελικά να έχουν κερδοφορία. Επίσης, όταν οι πελάτες γνωρίζουν τον τρόπο που διαχειρίζονται τα προσωπικά τους δεδομένα, συμμετέχουν πρόθυμα σε προωθητικές ενέργειες και ανταποκρίνονται σε πρακτικές μαζικής επικοινωνίας. Από την άλλη, αυτό δε συμβαίνει πάντα και οι πελάτες συνήθως είναι διστακτικοί να παρέχουν προσωπικά δεδομένα. Σύμφωνα με τα παραπάνω, κάνουμε την ακόλουθη υπόθεση: Η18: Η ιδιωτικότητα θα μετριάσει την επίδραση των ενεργειών μάρκετινγκ στις σχέσεις με τους πελάτες. Επιπλέον, στην έρευνά μας επίσης υποθέτουμε ότι η ιδιωτικότητα θα μετριάσει την επίδραση των ενεργειών μάρκετινγκ στην ανταγωνιστικότητα. Από την άλλη, όταν οι πελάτες αισθάνονται ότι η επιχείρηση ακολουθεί τη νομοθεσία και προστατεύει τους πελάτες και την ιδιωτικότητά τους, αυτοί είναι πρόθυμοι να συμμετέχουν ενεργά στον ψηφιακό μετασχηματισμό και να βοηθήσουν τους συνεργάτες τους να γίνουν πιοανταγωνιστικοί στην αγορά. Συνεπώς, αναμένουμε ότι η ιδιωτικότητα θα επηρεάσει την επίδραση των ενεργειών μάρκετινγκ στην ανταγωνιστικότητα. Σύμφωνα με ταπαραπάνω, αναπτύχθηκε η ακόλουθη υπόθεση: Η20: Η ιδιωτικότητα θα μετριάσει την επίδραση των ενεργειών μάρκετινγκ στην ανταγωνιστικότητα. Επίσης, αναμένουμε ότι η ιδιωτικότητα θα μετριάσει την επίδραση των ενεργειών μάρκετινγκ στην καινοτομία. Τα νέα ψηφιακά εργαλεία μπορούν να βοηθήσουν στην ανάπτυξη ενεργειών μάρκετινγκ στο περιβάλλον των κινητών συσκευών με καινοτόμους τρόπους, ενώ η καινοτομία είναι λιγότερο δαπανηρή και πιο αποτελεσματική στο περιβάλλον αυτό. Το cloud προσφέρει υπηρεσίες που μπορεί να είναι πολύ σημαντικές για τους εταιρικούς πελάτες, όπως η πιθανότητα επικοινωνίας,εργασίας και ανταλλαγής γνώσης από οπουδήποτε, οποτεδήποτε. Επίσης, οι εταιρίες μπορούν να τμηματοποιήσουν καλύτερα την αγορά. Όταν οι εταιρίες απευθύνονται στους εταιρικούς πελάτες, χρειάζεται να τηρούν την εχεμύθεια και την ιδιωτικότητα,μέσω της χρήσης κατάλληλων εργαλείων, όπως η κρυπτογράφηση. Επομένως,κάνουμε την ακόλουθη υπόθεση:Η21: Η ιδιωτικότητα θα μετριάσει την επίδραση των ενεργειών μάρκετινγκ στηνκαινοτομία. Ομοίως, υποστηρίζουμε ότι η ιδιωτικότητα θα μετριάσει την επίδραση των ενεργειών μάρκετινγκ στην επέκταση της αγοράς. Μόνο όταν οι πελάτες αισθάνονται ότι προστατεύεται η ιδιωτικότητά τους, θα συνεχίσουν να παρέχουν πληροφόρηση και να αλληλοεπιδρούν με τους εταιρικούς συνεργάτες τους που λειτουργούν μέσω των κινητών συσκευών, ώστε να τους προσφέρουν την ευκαιρία να επεκτείνουν την αγορά. Οι εταιρίες χρησιμοποιούν προηγμένα εργαλεία, όπως τα Big Data Analytics, για την έρευνα αγοράς, για να τμηματοποιήσουν την αγορά και για να καινοτομήσουν. Με τοντρόπο αυτό, αναπτύσσουν νέα προϊόντα, προσελκύουν νέα τμήματα και κερδίζουν μερίδιο στην αγορά, κάτι που αυξάνει τα κέρδη. Σύμφωνα με τα παραπάνω, η ακόλουθη υπόθεση αναπτύχθηκε: Η22: Η ιδιωτικότητα θα μετριάσει την επίδραση των ενεργειών μάρκετινγκ στηνεπέκταση της αγοράς. Στη συνέχεια διερευνήθηκε ο τρόπος που η δυναμική του περιβάλλοντος επηρεάζει τις σχέσεις που αναλύονται. Η δυναμική του περιβάλλοντος αναφέρεται στις παραμέτρουςτου εξωτερικού περιβάλλοντος που επηρεάζουν τη λειτουργία των επιχειρήσεων και τις αποφάσεις των πελατών. Η αβεβαιότητα και ο κίνδυνος είναι οι πιο σημαντικοί παράγοντες του εξωτερικού περιβάλλοντος που επηρεάζουν τις ενέργειες του m-commerce. Οι ενέργειες m-marketing επηρεάζουν την κερδοφορία με διάφορους τρόπους. Αρχικά, οι καινοτόμες ενέργειες , όπως η χρήση εφαρμογών και η προσφορά ψηφιακών υπηρεσιών, όπως οι online πληρωμές ή η online τιμολόγηση, βοηθούν τους εταιρικούς πελάτες να κάνουν συναλλαγές και να αλληλοεπιδράσουν με τρόπο εύκολο και άμεσο με την εταιρία και αυτό αυξάνει την αφοσίωση και οδηγεί σε κερδοφορία. Οι ενέργειες έρευνας αγοράς επίσης αυξάνουν την κερδοφορία. Ειδικότερα. Οι εταιρίες μπορούν να εντοπίσουν νέες περιοχές για επέκταση, να ανακαλύψουν νέες τάσεις και προτιμήσεις και να αναπτύξουν προϊόντα και υπηρεσίες που είναι κατάλληλα για την πελατεία τους και οδηγούν στην κερδοφορία. Επιπλέον, οι ενέργειες μάρκετινγκ αφορούν και την τμηματοποίηση της αγοράς. Η τμηματοποίηση επιτυγχάνεται με τη χρήση ψηφιακών εργαλείων. Οι εταιρίες έχουν τη δυνατότητα να αναλύσουν τα δεδομένα των καταναλωτών, όπως είναι η τοποθεσία, οι αγοραστικές συνήθειες και οι προτιμήσεις τους σχετικά με προϊόντα και υπηρεσίες. Χρησιμοποιούν τα δεδομένα αυτά για να τμηματοποιήσουν καλύτερα την αγορά, μέσω της χρήσης γεωγραφικών,συμπεριφορικών και δημογραφικών δεδομένων που συλλέγονται μέσω των εφαρμογών στις κινητές συσκευές. Συνεπώς, οι εταιρίες απευθύνονται στους εταιρικούς τους πελάτες με πιο προσωποποιημένο τρόπο και αυτό αυξάνει την κερδοφορία. Σύμφωνα με τα παραπάνω, κάνουμε την ακόλουθη υπόθεση: Η23: Η δυναμική του περιβάλλοντος θα μετριάσει την επίδραση των ενεργειών μάρκετινγκ στην κερδοφορία. Επιπλέον, στην παρούσα έρευνα υποθέτουμε ότι οι παράγοντες του περιβάλλοντος, όπως ο κίνδυνος και η αβεβαιότητα, θα αποτρέψουν τους εταιρικούς πελάτες από το να αλληλοεπιδρούν αποτελεσματικά με τις εταιρίες στο περιβάλλον των κινητών συσκευών και γι’ αυτό οι ενέργειες μάρκετινγκ που αναπτύσσονται σε αυτό το περιβάλλον δεν θα έχουν το επιθυμητό αντίκτυπο στις σχέσεις με τους πελάτες. Η24: Η δυναμική του περιβάλλοντος θα μετριάσει την επίδραση των ενεργειώνμάρκετινγκ στις σχέσεις με τους πελάτες. Επιπλέον, υποθέτουμε ότι η δυναμική του περιβάλλοντος, και πιο συγκεκριμένα, ο κίνδυνος και η αβεβαιότητα, θα μετριάσουν τη σχέση μεταξύ των ενεργειών μάρκετινγκ στο περιβάλλον των κινητών συσκευών και την καινοτομία. Ο κίνδυνος και η αβεβαιότητα μπορεί να αποτελέσουν εμπόδια στην προσπάθεια των επιχειρήσεων να ερευνήσουν την αγορά των ανταγωνιστών, να ζητήσουν τη γνώμη των πελατών και τη συμβολή τους στην ανάπτυξη νέων προϊόντων, να προσφέρουν καινοτόμους τρόπους επικοινωνίας και να βελτιώσουν την καινοτομία. Η25: Η δυναμική του περιβάλλοντος θα μετριάσει την επίδραση των ενεργειών μάρκετινγκ στην καινοτομία. Επιπλέον, υποθέτουμε ότι η δυναμική του περιβάλλοντος θα μετριάσει τη σχέση μεταξύ των ενεργειών μάρκετινγκ στο περιβάλλον των κινητών συσκευών και την ανταγωνιστικότητα. Ο κίνδυνος και η αβεβαιότητα μπορεί να αποτελέσουν εμπόδια στην προσπάθεια των επιχειρήσεων να αναπτύξουν σχέσεις και τους εταιρικούς τους συνεργάτες και να αυξήσουν την ανταγωνιστικότητα. Η26: Η δυναμική του περιβάλλοντος θα μετριάσει την επίδραση των ενεργειών μάρκετινγκ στην ανταγωνιστικότητα. Τέλος υποθέτουμε ότι η δυναμική του περιβάλλοντος και πιο συγκεκριμένα, ο κίνδυνος και η αβεβαιότητα θα μετριάσουν τη σχέση μεταξύ των ενεργειών μάρκετινγκ στο περιβάλλον των κινητών συσκευών και την επέκταση της αγοράς. Ο κίνδυνος και η αβεβαιότητα μπορεί να αποτελέσουν εμπόδια στην προσπάθεια των επιχειρήσεων να αναπτύξουν την αγορά. Επίσης, οι εταιρικοί πελάτες μπορεί να μην είναι πρόθυμοι να παρέχουν στοιχεία που θα βοηθήσουν τις εταιρίες να αναπτύξουν προϊόντα, να προχωρήσουν σε έρευνα αγοράς και να εντοπίσουν νέα τμήματα στα οποία να προσφέρουν τα προϊόντα και τις υπηρεσίες τους. Η27: Η δυναμική του περιβάλλοντος θα μετριάσει την επίδραση των ενεργειών μάρκετινγκ στην επέκταση της αγοράς. Αφού έγινε η παρουσίαση των υποθέσεων, ακολουθεί η μεθοδολογία της έρευνας.Διενεργήθηκε πρωτογενής έρευνα ανάμεσα σε μέλη εταιριών που παρέχουν προϊόντα και υπηρεσίες σε εταιρικούς πελάτες. Συλλέχθηκαν 231 κατάλληλα για χρήση ερωτηματολόγια. Σύμφωνα με την ανάλυση των αποτελεσμάτων, μπορούν να ειπωθούν τα παρακάτω: Οι υποθέσεις Η1, Η2 και Η3 επιβεβαιώνονται, οπότε φαίνεται ότι όταν οι αρμόδιοι μάρκετινγκ κατανοούν τη χρήση των κινητών συσκευών στις ενέργειες μάρκετινγκ,τότε τις χρησιμοποιούν για ενέργειες όπως η έρευνα αγοράς, η τμηματοποίηση και η ανάπτυξη νέων προϊόντων. Οι υποθέσεις Η4, Η5 και Η6 επιβεβαιώθηκαν και φαίνεται ότι όταν οι αρμόδιοι μάρκετινγκ κατανοούν την ευκολία της χρήσης των κινητών συσκευών στην ανάπτυξη ενεργειών μάρκετινγκ, τότε χρησιμοποιούν τις συσκευές αυτές για ενέργειες όπως ηέρευνα αγοράς, η τμηματοποίηση και η καινοτομία. Οι υποθέσεις Η7, Η8 και Η9 επιβεβαιώνονται και φαίνεται ότι η δέσμευση μέσω τουπεριεχομένου οδηγεί σε θετική σχέση με τις ενέργειες έρευνας αγοράς,τμηματοποίησης και καινοτομίας. Η υπόθεση Η10 επιβεβαιώνεται και μπορούμε να πούμε ότι οι ενέργειες μάρκετινγκ οδηγούν σε θετική σχέση με την κερδοφορία. Η υπόθεση Η11 επιβεβαιώνεται, όποτε μπορούμε να πούμε ότι οι ενέργειες μάρκετινγκ οδηγούν σε θετική σχέση με την διατήρηση των πελατών. Η υπόθεση Η12 επιβεβαιώνεται, όποτε μπορούμε να πούμε ότι οι ενέργειες μάρκετινγκ σχετίζονται θετικά και στατιστικά σημαντικά με την ανταγωνιστικότητα.Η υπόθεση Η13 επιβεβαιώνεται (οι ενέργειες μάρκετινγκ οδηγούν σε θετική σχέση μετην καινοτομία. Η υπόθεση Η14 επιβεβαιώνεται, όποτε μπορούμε να πούμε ότι οι ενέργειες μάρκετινγκ οδηγούν σε θετική σχέση με την επέκταση της αγοράς. Οι υποθέσεις Η15α και Η15γ επιβεβαιώνονται, όχι, όμως και η υπόθεση Η15β.Οι υποθέσεις Η16, Η17 και Η18 επιβεβαιώνονται μερικώς.Η υποθέσεις Η19 και Η21 δεν επιβεβαιώνονται, ενώ οι υποθέσεις Η20 και Η22 επιβεβαιώνονται μερικώς. Οι υποθέσεις Η23, Η24, Η25 και Η26 επιβεβαιώνονται μερικώς, ενώ η υπόθεση Η27 δεν επιβεβαιώνεται. Τα αποτελέσματα της παρούσας έρευνας έχουν κάποιες νύξεις για τους μάνατζερ. Οι μάνατζερ χρειάζεται να λαμβάνουν υπόψη την ισχυρή επίδραση της αντιλαμβανόμενης χρησιμότητας και της αντιλαμβανόμενης ευκολίας χρήσης στις ενέργειες μάρκετινγκ και να ενεργούν ανάλογα. Οι εταιρίες που παρέχουν προϊόντα και υπηρεσίες σε εταιρικούς πελάτες πρέπει να συνειδητοποιήσουν τη σημασία του Μάρκετινγκ περιεχομένου (Content marketing) και να χρησιμοποιούν εργαλεία όπως τα “Engage Bay”, “Buzz Sumo”, “Ah refs” και “Traackr” προκειμένου να επιτυγχάνουν τη δέσμευση. Επίσης, υπάρχουν διάφορες εφαρμογές. Όπως οι Flip board, Ever note, Mail Chimp και Google Drive οι οποίες μπορούν να συμβάλλουν στην επέκταση της αγοράςκαι να αυξήσουν την ανταγωνιστικότητα, ενώ τα Facebook analytics, color picker,Google Ad Words, Facebook Pixel Helper μπορούν να βελτιώσουν την καινοτομία και τη διατήρηση των πελατών. Επιπλέον, τα Google Analytics μπορούν να βελτιώσουν τις διαδικασίες τμηματοποίησης της αγοράς, ενώ νέα ψηφιακά εργαλεία, όπως τα Μέσα Κοινωνικής Δικτύωσης, τα προγράμματα CRM, τα Big Data, τα Data Analytics, ταπρογράμματα προσομοίωσης και το ψηφιακό χρήμα μπορούν να συμβάλλουν στην καινοτομία και την ανάπτυξη νέων προϊόντων και υπηρεσιών. Εξάλλου, η επικοινωνία βελτιώνεται περισσότερο μέσω της χρήσης εφαρμογών, όπως οι “Asana”, “Slack”,“DocuSign”, “Harvest” και “Trello”. Με τον τρόπο αυτό, οι υπεύθυνοι μάρκετινγκ μπορούν να αναπτύξουν αποτελεσματική επικοινωνία με τους εταιρικούς τους πελάτες και να βελτιώσουν το μερίδιο της αγοράς και την κερδοφορία. Στον τομέα της ανάπτυξης εμπορικών συναλλαγών μέσω κινητών συσκευών υπάρχουν πλήθος εργαλείων, όπως το Ally match, που βοηθούν τις επιχειρήσεις να βρουν τον πιο ταιριαστό πελάτη. Η διατήρηση των πελατών είναι ακόμη μια μεταβλητή που ενδιαφέρει ιδιαίτερα τις επιχειρήσεις στο σύγχρονο επιχειρηματικό περιβάλλον. Μπορούν να χρησιμοποιήσουν συστήματα όπως τα Salesforce, SAPCRM, Microsoft Dynamics CRM, Nimble CRM και Hub spot CRM προκειμένου να κατανοήσουν καλύτερα τους πελάτες, να συνειδητοποιήσουν τις ανάγκες τους και να προσφέρουν προϊόντα και υπηρεσίες που συμβάλλουν στη διατήρησή τους. Χρειάζεται να αναπτύξουν σχέσεις εμπιστοσύνης μέσω της παροχής επαρκούς πληροφόρησης σχετικά με τον τρόπο που διαχειρίζονται τα δεδομένα. Επίσης, η ιδιωτικότητα είναι ένα ζήτημα ενδιαφέροντος στο σύγχρονο ψηφιακό περιβάλλον και μπορεί να μετριάσει τη σχέση μεταξύ των ενεργειών καινοτομίας και της κερδοφορίας.Οι προτάσεις για περαιτέρω έρευνα αναφέρονται στα εξής. Αρχικά, προτείνεται να χρησιμοποιηθούν και δεδομένα από άλλες χώρες ώστε να αξιολογηθεί το μοντέλο της παρούσας διατριβής. Μια μελλοντική έρευνα θα μπορούσε να εξετάσει τις μεταβλητές που δεν αποδείχθηκαν στατιστικά σημαντικές να αναπτυχθεί σχετικό ερωτηματολόγιογια τη διερεύνησή τους. Μια ακόμη πρόταση είναι η μελέτη των εμπορικών συναλλαγών που διενεργούνται με τη χρήση κινητών συσκευών ανά τομέα δραστηριότητας των επιχειρήσεων, ώστε να αναδειχθούν οι τρόποι συμπεριφοράς και οι παράγοντες επιτυχίας σε κάθε περίπτωση.